Peter Å. Gipling

Peter Åsmund Gipling (født 19. mars 1910, død 14. juni 1988) var ordfører i Mosvik fra 1970 til 1979; han representerte Senterpartiet.Per Vennes. «Ordfører Peter Å. Gipling». Årbok for Mosvik historielag 2015

Han ble født på Framverran, og vokste opp i Frol; han vendte tilbake til Framverran da foreldrene overtok farens hjemgård Gipling. Han arbeidet som formann på Vestvik sagbruk, og overtok selv gården etter sin far i 1953. Han var gift med Emelie, født Tettli. Paret var barnløse. 

Gipling satt i Verran kommunestyre og formannskap fra 1952.  Han var medlem av det første kommunestyret i «nye» Mosvik etter at Framverran ble overført fra Verran til Mosvik 1. januar 1968, og overtok som ordfører fra 1. januar 1970, midtveis i valgperioden, da Trygve Aaring sa fra seg vervet. 

I Giplings tid som ordfører ble planene for Skarnsundbrua utviklet og vedtatt. Andre merkesaker var kommunens første administrasjonsbygg, nytt sykehjem, Nervika industriområde og egen ungdomsskole.

Peter Å. Gipling var bror til Liv Northug, Petter Northugs farmor.Mentz A. Fredly. Gammelt atett, om nedlagte og frikjøpte husmanndaplasser på Framverran. Eget forlag, 1993  

 Referanser 

 Eksterne lenker 

  Kommunestyrevalg i Mosvik; lokalhistoriewiki.no

Kategori:Ordførere i Mosvik
Kategori:Sp-ordførere i Nord-Trøndelag
Kategori:Personer fra Inderøy kommune